Opole
<s>Opole (njemački: Oppeln) je grad od 128,035 stanovnika na jugu Poljske.</s>

<s>Opole je administrativni centar Opoljskog vojvodstva, grad sa dva univerziteta i nekoliko teatara.</s>

<s>Geografske karakteristike</s>

<s>Opole leži u doline rijeke Odre na pola puta između Wrocława (zapad) i Katowica (istok) od kojih je udaljen stotinjak km.</s><s>Grad je važna riječna luka i raskršće željezničkih pruga između Wrocława i Gornje Šleske.</s>

<s>Historija</s>

<s>Opole je jedan od najstarijih poljskih gradova, jer je status grada dobio još 1217.</s>

<s>Nastao je kao naselje zapadnoslavenskog plemena Opolanie.</s><s>Prvi put je dokumentiran u 9. vijeku, a 1202. postao je prijestolnica pjastovske Opolske kneževine koja je obuhvaćala cijelu Gornju Šlesku.</s>

<s>Opole je 1327. podpao pod Kraljevinu Češku, a od 16. vijeka je dio Šleske jedne od Habsburških nasljednih zemalja.</s>

<s>Nakon Rata za austrijsko naslijeđe Maria Theresia morala je 1742. prepustiti Šlesku Kraljevini Pruskoj.</s><s>Odtada se pa sve do kraja Drugog svjetskog rata Opole razvijao pod snažnim njemačkim utjecajem što se vidi u arhitekturi historijskog centra grada.</s>

<s>Godine 1945. grad Opole je pripojen Poljskoj i tamo su se naselili mnogi Poljaci.</s>

<s>U Opolu (i okolici) još uvjek živi dosta ljudi kojima je maternji jezik -njemački, jer nisu nasilno protjerani kao njihovi sunarodnjaci iz Donje Šleske.</s><s>Iako u samom Opolu njemačko stanovništvo čini samo 2% stanovništva grada.</s>

<s>Znamenitosti i atrakcije 
Najpoznatiji spomenik grada je srednjovjekovna obrambena kula Piast iz 14. vijeka, u kojoj je danas smještena stalna izložba posvećena historiji grada i vidikovac na vrhu.</s><s>Grad je poznat i po velikom zoološkom vrtu smještenom na dva riječna otoka Bolko i Pasieka.</s>

<s>Opole je poznat i po godišnjem festivalu poljske muzike (Krajowy Festiwal Piosenki Polskiej w Opolu), kog prati nacionalna televizija.</s>

<s>Privreda 
Opole je snažan industrijski centar još od Prvog svjetskog rata, grad velike cementare i željezare.</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Opole (službene stranice)</s>

<s>Gradovi u Poljskoj</s>

